A black and white drawing of a dragon

Description automatically generated with low confidence

ประกาศอธิบดีกรมสรรพากร

เกี่ยวกับภาษีมูลค่าเพิ่ม (ฉบับที่ 248)

เรื่อง กำหนดข้อความอื่นในใบเพิ่มหนี้ตามมาตรา ๘๖/๙ (๗) แห่งประมวลรัษฎากร

อาศัยอำนาจตามความในมาตรา 86/9 (7) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ ๓๐) พ.ศ. 2๕๓๔ อธิบดีกรมสรรพากรกำหนด  
ข้อความอื่นในใบเพิ่มหนี้ ดังต่อไปนี้

ข้อ 1 ให้เพิ่มความต่อไปนี้เป็นข้อ 1/1 ของประกาศอธิบดีกรมสรรพากร เกี่ยวกับภาษีมูลค่าเพิ่ม   
(ฉบับที่ 194) เรื่อง กำหนดข้อความอื่นในใบเพิ่มหนี้ตามมาตรา 86/9 (7) แห่งประมวลรัษฎากร ลงวันที่   
28 พฤษภาคม พ.ศ. 2556

“ข้อ 1/1 ในกรณีผู้ประกอบการจดทะเบียนได้จัดทำใบเพิ่มหนี้ตามมาตรา 86/9 แห่งประมวลรัษฎากร โดยวิธีการลงลายมือชื่ออิเล็กทรอนิกส์ด้วยการใช้ใบรับรองอิเล็กทรอนิกส์ และส่งมอบ  
ใบเพิ่มหนี้นั้นให้แก่ผู้ซื้อสินค้าหรือผู้รับบริการด้วยการจัดทำสิ่งพิมพ์ออกของใบเพิ่มหนี้นั้นตามกฎกระทรวงที่ออกตามความในมาตรา 3 โสฬส แห่งประมวลรัษฎากร ให้ผู้ประกอบการจดทะเบียนระบุข้อความว่า   
“เอกสารนี้ได้จัดทำและส่งข้อมูลให้แก่กรมสรรพากรด้วยวิธีการทางอิเล็กทรอนิกส์” ไว้ในใบเพิ่มหนี้ดังกล่าวด้วย”

ข้อ 2 ประกาศนี้ให้ใช้บังคับตั้งแต่วันประกาศเป็นต้นไป

ประกาศ ณ วันที่  6  มกราคม พ.ศ. 2566

ลวรณ แสงสนิท

(นายลวรณ แสงสนิท)

อธิบดีกรมสรรพากร